**Zákazka s nízkou hodnotou (civilná)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie ponúk)**

**Výzva na predkladanie ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

Kontaktná osoba:       Ing. Peter Ďurkovský, oddelenie verejného obstarávania
Telefón:                      +421 415660168
E-mail:                        peter.durkovsky@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Nákup digitálnych tachografov, príslušenstva a súvisiace činnosti**

**3. CPV kód predmetu obstarávania**

Spoločný slovník obstarávania (Hlavný slovník):

38552000-9 Elektronické merače

**4. Druh zákazky**

Tovar

**5. Predpokladaná hodnota zákazky**

Predpokladaná hodnota zákazky: 27 000,00 EUR bez DPH

**6. Opis a technická špecifikácia predmetu zákazky**

Predmetom zákazky je nákup digitálnych tachografov a príslušenstva (ďalej aj ako „tovar“ alebo „predmet kúpy“), ktoré sú určené pre vybrané vozidlá (autobusy) vo vlastníctve Dopravného podniku mesta Žiliny s.r.o.

Úspešný uchádzač ako predávajúci, resp. dodávateľ predmetu zákazky zabezpečí na základe uzavretej Kúpnej zmluvy aj súvisiace činnosti, ktoré nadväzujú na dodávku tovaru. Jedná sa predovšetkým o montáž, inštaláciu digitálnych tachografov do vozidiel, zabezpečenie školenia pre obslužný personál, úradné overenie digitálnych tachografov prostredníctvom autorizovaného subjektu (osoby), uvedenie predmetu zákazky (Kúpnej zmluvy) do prevádzky v súlade s platnou legislatívou Slovenskej republiky.

Opis a technická špecifikácia predmetu zákazky sú uvedené v **Prílohe č. 1.**

Zákazka nie je rozdelená na časti. Uchádzač predkladá ponuku na celý predmet zákazky.

Variantné riešenia sa nepripúšťajú.

Elektronická aukcia sa neuplatňuje.

**Informácia k obhliadke:**

Obstarávateľ v prípade záujmu o obhliadku poskytne záujemcom možnosť zúčastniť sa osobne obhliadky miesta dodania predmetu zákazky a vozidiel, do ktorých má byť predmet zákazky (kúpy) inštalovaný, aby sa mohli oboznámiť so skutočnosťami, ktoré môžu byť pre záujemcu nápomocné k určeniu ceny za predmet zákazky. Záujemcovia môžu nahlásiť svoj záujem zúčastniť sa obhliadky na e-mailovú adresu: peter.durkovsky@dpmz.sk (v kópii: vladimir.gelacek@dpmz.sk) a to v termíne: do 11.06.2021 vrátane tohto dňa**,** pričom v správe uvedú záujem zúčastniť sa obhliadky k zákazke *„Nákup digitálnych tachografov, príslušenstva a súvisiace činnosti“* a svoje údaje: meno, priezvisko, (ak je relevantné názov a sídlo organizácie), telefonický kontakt. Termín obhliadky sa predpokladá dňa 15.06.2021 a bude oznámený e-mailom dňa 14.06.2021 tým záujemcom, ktorí o ňu prejavili záujem.

**7. Forma zmluvného vzťahu**

Obstarávateľ uzavrie s jedným úspešným uchádzačom Kúpnu zmluvu na predmet zákazky podľa § 409 a nasl. zákona č. 513/1991 Zb. (Obchodný zákonník v platnom znení).

Bližšie informácie o obchodno-zmluvných podmienkach sú uvedené v návrhu Kúpnej zmluvy, ktorá je **Prílohou č. 3** tejto Výzvy.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

9.1 Ponuka a tiež doklady v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie v písomnej forme predložené v cudzom jazyku musia byť zároveň predložené aj ako úradný preklad týchto dokladov a informácií do štátneho, t.j. do slovenského jazyka. Výnimka platí pre doklady predložené v českom jazyku. Tieto sú plne akceptované. Úradný preklad dokumentov a informácií z cudzieho jazyka do českého jazyka je akceptovaný.Vyššie uvedené platí aj pre komunikáciu medzi záujemcom/uchádzačom a obstarávateľom (napr. v procese vysvetľovania a pod.).

V prípade zistenia porušenia ustanovení bodu 9.1 zo strany záujemcu/uchádzača si obstarávateľ vyhradzuje právo nezaradiť ponuku takého uchádzača do vyhodnotenia na základe hodnotiaceho kritéria podľa bodu 11. Výzvy.

**9.2 Komunikácia a spôsob výmeny informácií:**

-zaslanie výzvy na predkladanie ponúk subjektom: e-mailom;

-vysvetľovanie informácií uvedených vo Výzve na predkladanie ponúk a týkajúcich sa predmetu zákazky: e-mailom (platí aj pre záujemcu, ktorý žiada obstarávateľa o vysvetlenie);

-predkladanie ponúk zo strany uchádzača: **e-mailom** na adresu: peter.durkovsky@dpmz.sk;

-vysvetľovanie informácií uvedených v dokladoch ponuky uchádzača: e-mailom;

-informácia o výsledku vyhodnotenia ponúk zaslaná uchádzačom: e-mailom;

-doručenie odsúhlasenej a úspešným uchádzačom potvrdenej Kúpnej zmluvy určenej na uzavretie: v listinnej forme na adresu sídla obstarávateľa;

-komunikácia v iných veciach súvisiacich so zákazkou: e-mailom;

V prípade nedodržania určenej formy komunikácie, t.j. spôsobu výmeny informácií a určených elektronických formátov vyhotovenia predkladaných dokumentov v ponuke si obstarávateľ vyhradzuje právo nezaradiť ponuku uchádzača do vyhodnotenia na základe hodnotiaceho kritéria podľa bodu 11. Výzvy.

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

**1)**Uchádzač predloží doklad – **Opis a technická špecifikácia predmetu zákazky.** Tento dokument je **Prílohou č. 1** tejto Výzvy. Uchádzač vyplní v dokumente všetky požadované údaje podľa predtlače, potvrdí podpisom a tento dokument predkladá obstarávateľovi vyhotovený v elektronickej forme (ako scan vo formáte .pdf a tiež v editovateľnom formáte). Tento dokument je zároveň Prílohou č. 1 návrhu Kúpnej zmluvy. Obstarávateľ upozorňuje, že v zmysle požiadavky uvedenej v bode 3. Prílohy č. 1 uchádzač v ponuke predkladá aj obrázkovú dokumentáciu s popisom v slovenskom resp. českom jazyku (vo formáte pdf.), ktorá sa týka ponúknutých digitálnych tachografov a príslušenstva.

**2)**Uchádzač predloží doklad - **Identifikačné údaje uchádzača a návrh na plnenie kritérií**. Tento dokument je **Prílohou č. 2** tejto Výzvy. Uchádzač vyplní v dokumente požadované údaje a tento podpisom potvrdený dokument predkladá obstarávateľovi vyhotovený v elektronickej forme (ako scan vo formáte .pdf). Tento dokument je zároveň Prílohou č. 2 návrhu Kúpnej zmluvy.

**!!! Upozornenie: Ceny, ktoré uvedie uchádzač v Prílohe č. 2 sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú) sa matematicky zaokrúhľujú na dve desatinné miesta.**

Subjekt, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť v návrhu na plnenie kritérií a v texte návrhu Kúpnej zmluvy (t.j. na vyznačených miestach v dokumentoch).

**3)**Uchádzač v ponuke predloží doklad – **návrh Kúpnej zmluvy**. Uchádzač použije **Prílohu č. 3** tejto Výzvy, ktorej obsahom je návrh obchodno-zmluvných podmienok. Do návrhu Kúpnej zmluvy uchádzač vpíše všetky požadované údaje podľa predtlače (miesta vyznačené žltým podfarbením textu). Pri uvádzaní údajov o Predávajúcom v záhlaví Kúpnej zmluvy v časti Zmluvné strany uchádzač uvádza tieto údaje v takej štruktúre a v poradí, aká je uvedená u Kupujúceho (Sídlo, IČO, DIČ...), resp. postupuje pri vypĺňaní údajov podľa predtlače. Uchádzač nesmie meniť/dopĺňať text ustanovení v Kúpnej zmluve (Článok 1. až Článok 10.) mimo vyznačených miest žltým podfarbením. Pod doplnení požadovaných údajov v Kúpnej zmluve uchádzač odstráni žlté podfarbenie textu.

Návrh Kúpnej zmluvy sa predkladá v ponuke ako naskenovaný dokument vo formáte .pdf.

Návrh Kúpnej zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh Kúpnej zmluvy podpíše iná osoba, musí byť v ponuke predložený scan splnomocnenia od oprávnenej osoby na tento úkon vo formáte .pdf s úradne overeným podpisom.

Návrh Kúpnej zmluvy obsahuje ako prílohy: Prílohu č. 1 a Prílohu č. 2 tejto Výzvy.

Uchádzač v ponuke predkladá Prílohu č. 1 a Prílohu č. 2 tejto Výzvy (ako súbor) iba v počte 1 ks (ako .pdf súbor).

**4)Doklady** **preukazujúce osobné postavenie uchádzača (podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov):**

Uchádzač predloží:

**a)**Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia uvedený v **Prílohe č. 4** tejto Výzvy. Uchádzač v Prílohe č. 4 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza všetky tieto údaje v súlade s údajmi uvedenými v obchodnom, resp. živnostenskom registri. Uchádzač nakoniec uvedie v dokumente miesto a dátum vyhotovenia dokumentu, v dokumente uvedie meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača. Uchádzač dokument  predkladá obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)**Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**. Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**5)**Uchádzač v ponuke predloží doklad - **Čestné vyhlásenie**. Uchádzač na tento účel použije **Prílohu č. 5** tejto Výzvy. Uchádzač v Prílohe č. 5 vyplní údaje o obchodnom mene (názve) uchádzača, uvedie adresu svojho sídla (miesta podnikania), uvedie svoje IČO. Uchádzač uvádza všetky tieto údaje v súlade s údajmi uvedenými v obchodnom, resp. živnostenskom registri. Uchádzač nakoniec uvedie v dokumente miesto a dátum vyhotovenia dokumentu, v dokumente uvedie meno a priezvisko osoby za uchádzača, ktorá dokument podpíše. Vhodné je potvrdiť dokument pečiatkou organizácie uchádzača.

Uchádzač dokument predkladá v ponuke naskenovaný vo formáte .pdf.

**Upozornenie:**

-Obstarávateľ upozorňuje záujemcov/uchádzačov, že pokiaľ obstarávateľ v procese vyhodnotenia ponúk zistí v ponuke uchádzača chýbajúci doklad a tento doklad obstarávateľ nedokáže zabezpečiť iným vhodným spôsobom (napr. z informačného systému verejnej správy a pod.), ponuka uchádzača nebude zaradená do vyhodnotenia na základe hodnotiaceho kritéria podľa bodu 11. Výzvy.

-Uchádzač nesmie meniť text, formát, vizuál Príloh, ktoré sú súčasťou Výzvy na predkladanie ponúk. Uchádzač vypĺňa iba obstarávateľom požadované údaje. V prípade, že uchádzač svojvoľne zmení predtlačený text, formát, vizuál Prílohy (mimo vyznačených miest), obstarávateľ si vyhradzuje právo nezaradiť ponuku takéhoto uchádzača do vyhodnotenia na základe hodnotiaceho kritéria a vylúčiť uchádzača z postupu zadávania zákazky.

**11. Kritérium na vyhodnotenie ponúk**

Predložené ponuky budú vyhodnocované na základe najnižšej ceny.

Kritériom na vyhodnotenie ponúk v tomto postupe zadávania zákazky je **cena spolu za predmet zákazky v EUR bez DPH.**

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na adresu: peter.durkovsky@dpmz.sk.

Obstarávateľ akceptuje predloženie dokladov v ponuke vyhotovených aj v inom elektronickom needitovateľnom formáte okrem formátu .pdf.

Predloženie ponuky v listinnej forme na adresu sídla obstarávateľa je v rozpore s požiadavkami obstarávateľa a takto doručené ponuky nebudú zaradené do vyhodnotenia na základe hodnotiaceho kritéria podľa bodu 11. Výzvy.

**13. Lehota na predkladanie ponúk**

Termín: **do 17.06.2021 (vrátane tohto dňa)**

Ponuky predložené po lehote na predkladanie ponúk nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie ponúk a ktoré sa týkajú predmetu zákazky. Môže tak urobiť v termíne najneskôr do 14.06.2021 (vrátane tohto dňa). Žiadosť o vysvetlenie uchádzač zašle e-mailom na adresu obstarávateľa: peter.durkovsky@dpmz.sk. Obstarávateľ bezodkladne, najneskôr do 15.06.2021 (vrátane tohto dňa) podá záujemcovi/uchádzačovi písomne (e-mailom) vysvetlenie. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Po uplynutí lehoty na predkladanie ponúk obstarávateľ ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. V prípade, že uchádzač splnil všetky stanovené podmienky/požiadavky vo výzve a predložil všetky požadované doklady, bude jeho ponuka vyhodnocovaná na základe hodnotiaceho kritéria, ktoré je uvedené v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí lehotu na doručenie vysvetlenia.

Ponuky predložené obstarávateľovi sa zoradia podľa výšky ceny hodnotiaceho kritéria v EUR bez DPH a to od najnižšej ceny po najvyššiu cenu (vzostupne). Úspešným bude ten uchádzač, ktorý ponúkne najnižšiu cenu v EUR bez DPH za určené hodnotiace kritérium.

Ostatným uchádzačom, ktorí ponúkli vyššiu cenu ako úspešný uchádzač, bude priradené umiestnenie v poradí vzostupným spôsobom a to podľa výšky ponúknutej ceny v EUR bez DPH za hodnotiace kritérium. Uchádzači, ktorí sa umiestnia na druhom a ďalších miestach v poradí, sú vyhodnotení ako neúspešní uchádzači. V prípade, že ponuku predloží iba jeden uchádzač, porovnávanie ponúknutých cien nebude v rámci vyhodnotenia realizované a obstarávateľ (odborný útvar obstarávateľa, t.j. predkladateľ požiadavky na obstaranie predmetu zákazky) posúdi (napr. v porovnaní s cenami dostupnými na trhu alebo s cenami, ktoré sú uvedené v uzavretých zmluvách, ktoré sú k dispozícií z verejne prístupných zdrojov a pod.), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 25.06.2021 (vrátane tohto dňa) po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje priebeh verejného obstarávania a záznam uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia ponúk uchádzačom, obstarávateľ písomne (e-mailom) vyzve úspešného uchádzača k doručeniu potvrdených rovnopisov Kúpnej zmluvy v listinnej forme a informuje ho o ďalšom postupe pri uzavretí Kúpnej zmluvy.

**17. Doplňujúce informácie**

1.Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.

2.Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky, pokiaľ bola táto určená napr. v návrhu Kúpnej zmluvy. Tiež si vyhradzuje právo zrušiť obstarávanie predmetu zákazky, ak sa zmenili okolnosti, za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna ponuka, resp. ak iba jedna ponuka splnila všetky požiadavky obstarávateľa uvedené vo Výzve na predkladanie ponúk.

3.Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.

**18. Zoznam príloh k Výzve na predkladanie ponúk**

Príloha č. 1: Opis a technická špecifikácia predmetu zákazky

Príloha č. 2: Identifikačné údaje uchádzača a návrh na plnenie kritérií

Príloha č. 3: Návrh Kúpnej zmluvy

Príloha č. 4: Čestné vyhlásenie

Príloha č. 5: Čestné vyhlásenie

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 09.06.2021**

Vypracoval: Ing. Peter Ďurkovský, odd. verejného obstarávania